ভিডিয়োটা দর্শকদের কাছে পৌঁছনোর পর পরই কেরালা ভয়াবহ বন্যার মুখোমুখি হয়। বীণা-শেরিন-এর শ্যুটিং ডেস্টিনি আলেপ্পিও এখন জলের তলায়। তাই-ই দুই তারকা ঠিক করেছেন, ‘দো লবজো কি’র ভিডিয়ো থেকে যে অর্থ উঠছে, তার পুরোটাই বন্যাত্রাণে দেবেন তাঁরা। সেই সঙ্গে তাঁরা হতাশ বলিউডের উদাসীনতা নিয়েও। ‘বলিউড যেভাবে নানা বিষয়ে ঝাঁপিয়ে পডে়, কেরালার জন্য কিন্তু তা করছে না। কয়েকজন টাকা দিয়েছেন ঠিক-ই, কিন্তু সেটা ২০ হাজার কোটি টাকার ক্ষতির সামনে কিছু-ই নয়। এত বড় ইন্ডাস্ট্রি, সেখান থেকে কেরালাবাসীর জন্য কতজন ঝাঁপিয়েছেন? কেরালার বাসিন্দা হিসেবে এটা আমার কাছে খুবই হতাশার,’ ফোনের ওপারে নিজের মত জানালেন শেরিন। এক বক্তব্য বীণা-রও। বলিউডের উদাসীনতায় বেজায় হতাশ তিনিও।